
HA KI NONGPULE 


Kane ka dei ka sien banyngkong ba 
nga la pyrshang ban pruid ha kaba thoh Poetry. 
Ha kane ka jingpyrshang ka barit nga la pyrshang 
katiya lah ban pyniar la la ka jong ka Jingmul 
jingpyrkhat ban ioh la ka jingshemphang. Teng- 
teng nga ngam la ki thwei bad nga sngew ban 
ngam jyllop. Haba nga pyrshang pat ban tih la 
ka shrah teng-teng ka mih ka urn bad ka rong 
noh la ka sboh. Haba nga laid pat ha ka lynti 
bashai ngam tip naei u lyoh u wan ban kah durr, 
bad nga shem jingeh ban wad la ka lynti bao 
kumta terser... Kine ki long khyndiat ki jingeh ba 
nga shem ia kynduh katba nga pymhang pruic 
ia la u khulom ha ka kot sada. 

Wat hapdeng ki Jingeh kiba bun ka 
long ka ba sngewtynnadban thoh namarla kae» 
kaei baroh kaba pun ha mynsiem u khulom u 
nang kumno ban pynMia. Kumta kaweipa kawei 
ka poetry ka don la ka khana ba la burieh ha ka, 
kam long ruh kaba eh ban sngewthuh lada la 
lap ia ka phang pdeng jong ka. Kumba kane kt 
pyrthei kaba ngi im ka long kaba iarhaduh katta 



katta kumta i long iwei i symboh ba la bet ha ka 
poetry. Kat haduh ba nga la dep thoh la kine ki 
laiphewsan tylli ki poetry nga tip ba ngam pat 
lah ban ngam shaduh kaba jylliew duh jong ka 
sla madan ka duriaw ban tih la ki mawkordor 
bad ban sei nangta. Nga ngeit ba ngan nym pat 
shongthait lada kine ki mawkordor kiba nga la 
dep tih bad sei ki iong kiba kordorna ka bynta 
ka Ri bad ka lawei ka Jaitbynriew. 

Ngam iah ruh khlem da sngewnguh 
ia baroh kiba la kyrshan bad aimynsiem ia nga. 
Ka jingsngewnguh ba nyngkong eh ka leit sha i 
Mrs Natalie West Kharshiing namar dei ma i ba 
la prat lynti nyngkong eh. Ka jingnsgewnguh ba 
kyrpang /(a leit nrii sha i Dr (Mrs) Dakamon Mawroh 
i ba la pule nyngkong badpynbeit ruh katto katne 
kijingbakla hangne hangtai ia Mba ngam snym la 
lah hi ban lait na ki jingduna ba bun. 


Dated : Oakland 
Shillong 793 001 
June 12,1997 


T. Snaitang 



SHIKYNTIEN 


Haba nga pule ia baroh laifthewsan 
tylli "Ki Mawkordorka Jingim"jong i T. Snaitang, 
ngam bakla ban ong ba ki symboh kyntien ba i 
pyndonkam ki iong shisha ki Mawkordor ban 
tbeh jingshai ia ki dohnud ba la sdang kah 
syrngiew ha ka tynneng had ka Hangamei. 

Kumba ki riewstad ka Literature ki ong 
‘ba ka Poetry ka mih ne kyrsoi na ka dohnud 
briew da kaba iohi bad pynshong nongrim ia kiei 
kiei kiba don sawdong ia u briew\ Kumta ruh 
lyngba ki kyntien shongsbai ba kyrsoi na ka 
dohnud i T Snaitang kan pynpait pynpra ia ka 
dohnud maw, ban pynher sha khlaw ia ki “Suri 
Kup Snieh Langbrot “bad ban nang ai paih ia ka 
mynsiem ieid ri da ka dohnud ba sngur bad 
jingkitkhlieh. 

Wat la ka dangdei ka sien 
banyngkong ban thoh Poetry pynban kine kl 
Poetry jingrwai ki don ia ka rynieng ryniot ia ha 
ki Sonnet, Ballad bad kiwei. Tangba lada ki 
nongthoh Poetry ki pynbor than eh iaiade ban 
bud pyrkhing ia ki ain thoh Poetry, ka lah ruh 
ban iaiam bakla. 



Kyrmen ba lyngba kine ki jingrwai kin 
long u symbai ban pynlong ia u diengbah ban 
sei kyrhai ki soh ki siymbai ha ka pyntha baiar 
jong ka khasi Literature. Nga kitbok kitrwiang ia 
i T Snaitang in nang lah ban ngam shuh shuh 
sha ki Thwei baiong bad ki syrtap niamra ban 
sei madan sa ia kiwei pat ki Hira bad ki Main ki 
Manik. 


Dated: Umktieh 
PO Umroi 
eth July 1998 


H. Marweih 
Lecturer 
Shillong College 

KA J OLL Y 


Jolly khynnah barit ka del 
La i-mei b ’la duh noh; 

Wat la i-pa i bun nongtrei 
Jingieit la duna noh. 

Ka im ryngkat bad la u kpa 
Ha iing paki dulan; 

Ka tip bunsien tang ban sngewbha 
Wat la kim pyllait Ian. 

U kpa u pynsuk katba lah 
Ban lehkmen bad baduk; 

U pynioh ia ka katba kwah 
Ryngkat bad ki ban suk. 

Naduh dangshai ka sngi u bnai 
Ka tip akor ba-bha; 

Ka ioh iaroh kat shaba phai 
B ’ka ngeit ’tiensneng u kpa. 

Mynmiet myniong ka thiah lyngngai 
Ha ksangkti khlain u kpa; 

Haba ka thut u mlien ban rwai 
Kumta kam ju lynga. 

Teng-teng ka iam ba sngewkynjah 
Ka khot ka ong ‘Ko mei ' 

U khroh, mynsiem pat ka kyndeh 
Jingieit ia ka nangshlei. 

Hynrei um shah mynsiem kan pang 
loh ban im um kwah shuh 
Ne ruh ka bam ka sa kan kthang 
loh ban im un sngewkiuh. 

U iai ‘lam sha lynti babha 
Teng-khat u sngewjynjar 
Ban lah pynheh pynsan ia ka 
Pynban um iaid lyngkar. 

Ha ka ki por ki leit ki wan 
Mynsiem khynnah sdangjah; 
Namar mynsiem samla la-jan 
Jingthymmai sdang wanrah. 

U kpa um kwah ban wad-lad noh 
B ’u ieid symbai nyngkong 
loh jingieit kan sa sdang pjah noh 
Na la iing n ’la tyngkong. 

Jingieit Jong ki kam lehnohei 
Kordor ban ia paila - 
Ka phuh, phyrnai ha la rympci 
Ba ki tylli ha ka. 

Ka ieid ia la it kpa halah 
Ba ka tip dei na u 
Jingim Jong ka ba khlem iehshrah 
Kan shem hangno knm it. 

Ka ieid ia la it kpa 
Ka ngeit ‘tiensneng 'tienkraw 
Ka tip It sneng da 'tien nylla 
Kumta ka sa man khraw. 

Mynta ka la samla pura 
Ka dur ka dar ka phuh 
La kum ka sngi kaba thaba 
Ba sa swait nongkwah tuh. 

Ka khun-swet ba i-ieid i-mei 
Main bakhraw kat u kpa 
Lynti u kpa baroh ki dei 
Ka suk ka kmen shisha. 



Ka sngewsynei ia la u lq>a 
Bad kab'u la shahieh 
B ‘u duh jingieid kordor nylla 
Dei hangta ka sugewsih. 

Ka ieid ia ki baduk basuk 
Ka long nth ba sngewthuh 
Ka jied u nongsumar baduk 
Bastad ba kynsai duh. 

Jingpyrkhat b ‘u ju iai kylli 
Ki la jubab mynta 
B ‘u i 'u nongsumar la iohi 
La suk mynsiem u tqja. 

Syntiew iwbih hapoh phyllaw 
Ki long sakhi ia ka 
Ki phuh sawdong ka iing bakhraw 
Bym dor bym lip kum ka. 

U nongialam babha bad shlur 
Mynta u la khlad noh 
U Patsha ba synshar shisur 
la uka iai iaroh. 

V M A WK O R PO R 

Lynti baphuh kum 'tiew iwbih 
Ba suhsieng kum mariang 
Akor burom nga trek ban dih 

Kumta kein ngan pynphriang. 

I-pa i-mei kordor jong nga 
la nga ki la pyni 
Ki la ialam lynti babha 
Ei ban tub ne bishni. 

Shirta jingim ngan bud ia ki 
Lyngba par ksiar, rupa 
Kat shaba ki la lam lynti 

Jingim ban shai shirta. 

Ko pa ko mei baieid Jong nga 
Katba phi la pynpaw 
Ngan buddien ia nuksa babha 
la phi ban sah kynmaw. 

Mawjam Jong phi kiba phymai 
Ba ngan iuhroit nga tieng 
loh Jngem JingsnengJingkraw b ’la ai 
loh ban im ngan sngewphieng. 

Ngam bret i 'u mawkordor nylla 
Larit ne la ki khraw 
Nga loh ban ioh tang shi Jaka 
Te ia ei ngan sngewblaw. 

DKHIEW BARIT 

Marwei nga shong hapoh traidieng 
Jingsngewsih bym lah tip 
Jingshai la sepei poi ka tieng 
Ba sharak shai la lip. 

Mynsiem ka pang, ummat ki jaw 
Kumno ngan shem Jingshai 
Mynsiem b ‘la khum mano ban law 
Jingim sngewlong kamkai. 

Ummat ba Jaw nga niad lut khoit 
Kumno ngan sdang ban tei 
Ha nga Jingrem ka wan kynshoit 
Kyrmen sngew lehnohei. 

Haba Jingmut la sdang suk Jai 
Nga kum peit ha madan 
Ki dkhiew ki kit Jingbam lyngngai 
fwei ruh im laitlan. 

Khlem poi pyrkhat i 'u dkhiew barit 
Ka bor naei ki ioh 
Wat la ki rit Jin^chia ki kit 

Nga dap da Jinglyngngoh. 

Kaei ba lah ban jop i 'u briew 
Kaei ka ban nym lah 
Da jingtrei shitom ngan hap slew 
Ban pyndep ba dangsah. 

Nuksa na phi ha nga kan neh 
Ka long ka dor ia nga 
Shuwa jong ka por nga ruh ngan khreh 
Ban suk d’la poi ka-ia. 

Khublei shibun ko dldtiew harit 
Jingthaw harit phi long 
Na phi symboh barit nga kjit 
Na phi ngan ioh ka nong. 


o 

KIMAWJ 




mm 


Ha ka por ba nga dang sdang laid 
Mynba nga sdang ban jam 
Ki mawjynthut kirn wit ban iaid 
Ba don nongbtin ban Jam. 

Kat shaba iaid baroh ba btin 
Jingshai shisha ka paw 
Ha iing ne ha lynti syngkien 
La iwei ngam kynmaw. 

Hynrei ban iaid mynta la skhem 
Balei bunsien nga ur 
Ki mawjynthut balei kim Jem 
Shajan pynban ki tur: 

Jingshai ha ka miet ngam lah ioh 
Ngan tieng lei ia Jingdum 
Jingbankhia ngam lah ban iehnoh 
Ha lade ngan nym thnum. 

Lada ummat ki long ha nga 
Ki tuid ruh kum lapbah 
Jingkyrmen hano ngan bynta 
Jingkhia ba kin dup Jah. 




Nga mut ban rkhie ki bniat him paw 
Ban kren thylliej um lait 
Nga mut ban jam ki lad kim show 
Baroh ki phet ban lait. 

Baroh ki Jingialeh ki long 
Ngam i ia ka jingshai 
Jingthmu Jong nga kylla khongpong 
Jingdum kam phet sha Jngai 

Ym don mano mono ba kwah 
Ryngkat jingjaw ka syep 
Ha sla pyrthei ia nga ban bah 
Da lade ngan pyndep. 

Ngam treh iathuh kiei kita 
Ban nang da lade hi 
Baroh ki mawjynthut Jong nga 
Ngan rat man la ki sngi. 

HA PNEH KA MEl - INDIA 


Nga dei ka khun ka Ri-Khasi 

Ka ksiew ka Mei - India 
Nga sngewsarong hapneh jong ki 
Jingbha ngan nym lushlia. 

Ynda lashai ngin sa rangbah 

Mynta ngin khuslai lei 
Ban kiew shaphrang hangne ngim lah 
Jingtbit na ka ngin tei. 

Jaka ha Mei - India ngi don 

la ki ksiew la pynkhreh 
la ngi kan nym hun ngin kyllon 
Kumta sha ka ngin beh. 

Ha jingriewspah ka Mei - India 

Hapneh jong ka ngi shong 
Kum ki simbneng Id bym pyrwa 
Kum Id shisha ngi long. 

Ha ka akor kam long tad-dor 

Jingsneng sha ngi ka ai 
Kam long kum ki Rl KHRA W donbor 
Halorjyrsich lyngngai. 

Jingiar u pud, u sam ka nam 

Ka burom nga pyrkhat 
Jingiajan bad ka nga donkam 

Jingieid bym kloi ban bthat. 

Lano ngan ioh ban leit kylleng 

Hajuh ban shong ngam hun 
Ban ioh pynbna sha ki pateng 

la jingkhraw ba ka pun. 

Ba ngan iohi nga kwah ban leit 
Jingshisha ban pyndap 
Ko Mei-India nga kwah ban peit 
Jingbha-briew bad ki sap. 

Kyntien basted kin rah kyrwoh 
N’la Ri sha Mei-India 
Ba nga leid ngam lah khlem iaroh 
Da kumwei ngam don nia. 

Ko Mei-India baieid jong nga 
To ong tang shi kyntien 
la la ka khun pha ieid shisha 

la la ki ksiew phan btin. 

KAPAP 


Shibun ki pop ki rich h 'u briew 
Ki bakhraw bad barit 
Balei shisha ka wan pynsniew 
I’u khraw ne u barit. 

Tang kawei ka pap ngam sngewthuh 
la shongklim bad shongsang 
Kumno kata ka ioh rung tub 

Pyrshah b 'UBlei la khang. 

Hano- hano b ’UBlei la teh 
Kata ka dei ka Hok 
Bad bym dei bynta ban iakhleh 
Ka long kabu bathok. 

Na jinglong- briew nuksa nga shim 
U briew bad la ki tnga 
Bad ki sahuh u iaid u im 

Jingklim nga i kynsha. 

Haba marwei nga shu bishar 
Jingialeh markynti 
Kane ka dei Jingkwah runar 
Ban klim pyrshah ia ki. 

Nga iohi dei ka pap bakhraw 
Shibun kiba shahieh 
Ba ki palat ia bor Nongthaw 
Shano kita kin rich. 

U Blei Um phiah ha nga ha phi 
la jingbha ne Jingsniew 
Kine baroh dei jingjied hi 

La jingim bha ne sniew. 

Na sdang hakut ba nga bishar 
U briew um lah iarap 
Uwei ha nga ban pynshai kdar 
Ha saw-san ban iahap. 

Hano ka pop hapdengjong ki 
Baroh kin ongjong nga 
Ba la hok kim lah ban sakhi 
Kumno kin pynshisha. 

Kumta ngin hap da thew da woh 
Ym ban tare ruma 
Sha long iing thymmai ban ryngkoh 
Da lei-lei Wat bakla. 

LAWEIKARIDEIKA 

JAIT B YMWPW 

Ban niew ba ngi kheinkor ia Jaitbynriew 
Ngi dei ban tei ia lawei Jong ka Ri, 

Lada ngi khanglad ba ka Ri kan kiew 
Ngi shukor bad set lade ha byndi. 

Lada ngim kyntiew ia ka roi ka par 
Na ka bynta ka jingbha ka lawei. 

Ban myntoi ban kyntiew tang malade 
Kan nym neh slem kan kut tang h ‘la rympei; 
Ban tuh na ka ban pynroi ia lawei, 

Bad ngi thung tang h ‘la iing ki mawbyrsiew: 
Ngi tuh na kaba pynroi ia babun 
Te ki pateng pakit hangno kin kiew. 

Lada ngi throng ban kyntiew ia lawei 
Ngi dei ban throng ban kyntiew ialade, 
Hajingjanai, ‘kynsai, 'shlur bad ka Hok 
Ban long nuksa kordor ia ba dangkhie. 

Thymmei Jingieid ia lawei ban dangwan 
Ka long ba ngin kyntiew ia la ka Ri, 

Ba ngin sdang lum ka spah naduh mynta 

Khnang ba pateng pakit kin iai iohi. 

Nga sngewkmen ban shong ha pneh la ka Ri, 
Hynrei haba nga peit sawdongjong ka 
Nga iohi ia ki saw kynroh ba ker 
Tang kum ka kamra ba dang kylluid bha. 

Ki Jingbiih jingsat wat la ki la don 
Hynrei kaba bun ka dei jingduna, 

Ba ki trai-iing ha ka kin iai pyndap 
Ki tiar hakordor bad baphymai bha. 

Shano pla tyngka ka jah nga pyrkhat 
Ki tiar bakordor ki sahkut ha iew, 

Ka pla tyngka kam soi ka iai thylli 
Ngint ioh thied, jingduna pat ngi iai kdew. 

Jingieid ialade ka Ri bad lawei 
Kim dei kita ba khwan myntoi shimet, 

Ki dei kita batrei met bad mynsiem 

Bym khein bym tieng wat la ka met kan Iwet. 

Ngam duh Jingkyrmen ne sngewlehnohei 
Lawei ka Ri kan kiew irat shaphrang 
Lada naduh kane pateng kan kyndit 
Bad ha Jingbha kum ia ka ksiar ngin phrang. 

Ki lok baieid bym lah ban ten 
Lynter lynti ba shu iakmen, 

Hynrei kumno ban shu ia-khlad 
Bym dei shuh na kajuh ka lad. 

Ha pyrthei la jakpoh ban wad 
Ki dong ki shnong baroh hap twad, 
Jingaiei hap ban shu iehnoh 
Barabor ngi tip ym ban ioh. 

Mynta hangne lashai shaei, 

Na sdang hakutym lah ia dei, 

Na shnong baieid ba la ju im 
Hap iehnoh da jingkhim mynsiem. 

Ki briew baroh suki ki san 
Ki sngi ki por i ‘u briew ki tan; 
Mynta hap iam lashai hap rkhie 
Ka por hi kein ka iai bate. 

Jingkthang shisien ba nga la mad 
Ba lok baieid na nga ki khlad - 
Kane ia nga ka pyn-pyrkhat 
Jingim ka dei lynti pait pnat. 

Nga sa pyrkhat hangne ngam sah, 
Ba na pyrthei ruh ngan sa jah - 
Ba dei tangjaka shongbasa 
Ban ioh shongneh kam dei shirta. 

RI KHASl BAIEIT 


Ko Ri-Khasi nga ieit la shnong 
Ka khun bhabok ha pha ka shong 
Jinghun mynsiem pha la pashat 
Haba kylleng nga phai ki khmat. 

Kylleng sawdong ki lum ki them 
Sha ki lyhuh ki them ki krem 
U lyoh rben balieh kum ka ior 
Ba pynshohbiej pynproh janor. 

Marwei ngam lah khlem da iaroh 
Ka jingbhabriew ki dieng ki soh 
Ka ri Eden ka ’per nylla 
Hangno ngan im lait na hangta 

Nga sngew da lah te ngan shu her 
Lada simbneng kin ai ki sner 
Ha khlaw barben ba ngan nym phieng 
Sur marynthingjingieid ngan sieng. 

Ki kshaid rymphum kitei ki noh 
Nga ruh na kliar nga kwah ban snoh 
Ka urn na pha nga kwah ban mad 
Pha thiang pha bang ne pha, pha blad. 

Balei ia nga ban pynshohbiej 
Shisha mariang ia pha nga ieid 
Jingkmen Jong nga dei tang ha pha 
Pham lah long lok sngewbha shirta. 

Jutang ha pha ba nga la khlei 
Kyllengjaka satlak pyrthei 
Kat shaba dei ban shong ban sah 
ThyllieJ ban kren bad pha un pnah. 

KAEIKAJINGSUK? 

Ka jingduk ka dei nongshim jong u briew, 
Spah i ’u lalot long ka jingsniew - 
Katba nangioh katta nangthrang 
Ki kti Jd kner bad H pla kim ju kdang. 

Don mo ba tip, kaei kein ka jingstdc ? 

Ka jingieid ka dei ka Jingsuk - 
Shisha kam don lait na kata 
Ba jingieid ka len wot la dei ban phla. 

Katno jait jingieid lah ban Jer ia ka 
Ym lah jer ne thoh da kumta, 

Ne hangne ngan jer bad ngan thoh 
Ba jaka ka duna ngam lah pynioh. 

Ha ka dur bashai ba iaiphuh samrkhie 
Jingieid badap ha ka, ka he, 
Jingitynnad ba kup ha ka 
'Ka pynum dohnud briew ban suk han^a. 

Baroh h jinglehbha bad jinglehsbun 
Dei da jingieid lade ban hun, 

Khlem da bynnud ia la ka spidi 
Kam bishni, khwan myntoi. lymne kwah rhah 

Ka jingkikhia ha hi kam shnong kam thaw 
Dei da jingieid ba lah pynpaw, 
Khlem kheih ka por lade ba duh 
Ba ka jingieid ha Jingbha kein ka bsuh. 

Jingsuk kan synshar ha satlak pyrthei 
Da Jingietd da lah siew bad sei. 

Bad ka spah tfa bynta kata 
Ym pat Ju don u briew ba lah ban shna. 

Pyrthei satlak sawdong ka wad ia ka 
Ka Jingiashun ka klun ia ka; 

La ha u rit ne ha u khraw 
Jingsuk dei ka Jingieid to da kynmaw. 


[211 


orii: 


ISIEM BA SHAHTEH MRAW 


Ha jingsynshar dohlieh la hap 
la ki longshuwa kirn shim la map; 
Ha Ri jong ngi wat la ki shong 
la Id trai hi ki peit matdong. 


la ki longshuwa ki la teh mraw 
La jop ia ki da jingmynsaw; 
la pateng mynta ei ba teh 
Jingshah longmraw mynta ban neh 

Ka jinglaitluid b 'la ioh mynshuwa 
Ka long ia Ri Khasi mynta, 

Hynrei mynsiem ba dang teh mraw 
Ka dei ban laitluid ioh mynsaw. 

Ko khun ka Ri ba shahteh mraw. 

Da ktien nongwei ban kren sngewkhraw, 
Bad ia nuksa sniew ki poiei 
Wat bsuh ia ka ha la rympei. 

Jingshai na ki wat la la ioh 
Ha bun ki Hang bad ruh ka thoh, 
la la ka ktien ban kren ngi nang 
Kumta ban kren wat sawkyrang. 

la la ka ktien ban kren wat thlun 
Ba kin ithuh noh ki babun. 

Da kwah ka ktien kan kiew shaphrang 
la la ka ktien ngi dei ban phrang. 

Jinglaitluid ka mynsiem ngin kwah 
Khamtam ban kren thylliej un pnah. 
Ban hiew pyrthei ka ktien remdor 
la la ka ktien dei ban kheinkor. 

Pynlaitluid, Laitluid ha lade 
Mynsiem long-mraw wat pynbate, 
loh ka teh ia bun kiwei pat - 
loh kum long Ingkhong - Shyllangmat. 

Kyndit bynriew noh ha lade 
Da mon bajwat to sdang khyllie, 
Kynjri b ’la teh to sdang ban law 
Bym don balah ban iarap khlaw. 

Lada ha paw ngi la laitluid 
Harieh wat ur ban iai syntuid; 

Kiwei ha shuwa ba kin ithuh 
Ngi long kiei to ngin iathuh. 

rAXi i 1 uu 


Ko wah barit ko wah baheh 
Balei phim iaid phi shu mareh, 

Ki riat Id ram phi prat phi thorn, 

Ka khlaw ka btap phim khein phi niom; 
Na riat na ram phi shu ryngkoh 
Na duriaw bakhraw ban kynjoh; 

Phi pynsted ban poi sha duriaw 
Pynban phi shah kdat sha ryngkew. 

Duriaw la ka shyntur ka ang 
Namar duriaw te kam ju kdang, 

Ka spah Jong phi narieh ka tuh - 
Phi pat phim tip nalor ba duh 
Katba na phi keih ka shu kfit 
Kam tip la phi phin shah Jingit 
Ka nang ban khwan na Jong kiwei 
Ka spah bakhraw ka lum marwei. 

Ko wah barit ko wah baheh 
To tip sha ka phi la iaitheh, 

Ka pat ka lum ka spah shyrkhei 
I4angja napoh pat kam treh sei; 

Ban thied bam ha kawei kapor 
Hana ynda la sdang tlot bor; 




[24 J 


Te ha kynshew shibun ka spah 
Kumta ham hun katba iohrah. 

Ko hi wah to kyndit bynriew 
To thaw hi lad ban ioh man briew, 
Lada duriaw ka iai khlem akor 
la phi kan kloi ban die tad-dor, 
Lada na ka phin wad jing ‘snei 
Pynban ia phi kan nym treh tei, 

Te na ka wat leit ban pan buit 
Sha lad thymmai pyrshang ban tuid. 

Ko wah barit ko wah baheh 
La ka lynti to nang ban khreh, 

Na hum kata ka jait duriaw 
Wat leit pan bor wat la phi khrew: 
To sei ka bor na lade hi 
Wat leit sha ka kan kren mynthi, 

Ko wah ia phi nga sneng nga kraw 
Wat bakla la lynti ban thaw. 

Ko duriaw, pha trei aiu! shisha 
Pha sngewnud ban iathuh ha nga ? 
Da jingarsap pha ong shu biang - 
Ba rap i ’u dtdc i ‘u kup-shiliang; 
Haba nga it Id kam jong pha 

Dur lanot! Mynsiem mrad kynsha, 
Jingsniew Jong pha bym lah ban shem 
Tang um ba-Jngut ba jymgam jngem. 

Duriaw to kup mynsiem ba-bha 
Ha jingkhraw bor wat man kynsha. 

To ai kiwei na pha kin Igit - 
Bor, spah na pha kiwei kin kit; 

Ban kdang ban hun imbha kiwei 
Ka hok ban paw ha khmat U Blei. 

Wat nym sngewrem wat nym sngewpoh 
la duriaw bha ngam shim kynthoh. 


[ 26 ] 

UKHLUR 


Nga dei i Khlur barit 
Ha sahitbneng mynmiet, 

Ngam tieng ia miet kynsha 
la lade hi nga da; 

Nga long iwei i - khlur 
Ba paw da ka jingshlur, 

Wei nga la kut jingmut 
Ei ba lah wan pynthud. 

Jingdum ia nga ka beih 
Sha nga ka peit hiew-bein 
Jingshai ba kam pashat 
Kumta kam sngewphuhmat; 
Kumta ngan sa pyntip - 
Sha ka kum khlur ngam lip 
Ka mon bajwat jong nga 
Ka jingdum kan sa bna. 

Ngam sngap ia ki ba-beih 
Jingkhriat ka tlang ngam kheih, 
Nga peit pyrthei baiar - 
Bun na ki, ki lyngkar 
Shisha ngam bud ia ki; 

Kumta marwei ngan shai 
Ban pyndep ia jingthrang 
Jingstad pyrthei ban nang. 

Ynda ngam trek patiaw 
Ja ka ngam trek pynsngew 
Kumta ka kut ka- lad 
la nga ba kan wan bth 'at; 
Kumta sufd nga kiew 
Nga san ha Jinglong briew, 
Jingstad pyrthei nga khat 
Ha miet bym pot pyrkhat. 

Ki shangjong nga ki dap 
Ba thiang da ka rew-ngap; 
Mano ba lah pynblad 
Haba ka plie ka lad. 
Jingsdangjong nga ka long 
Bakhraw nga ioh ka nong; 
Kumta jingdum ka jah 
Kam nud shuh ban wan kah. 



Ka Pyrem ka la wan iuh-kjat 
Tangjingluilui ha ka, ka dap 
Sha pyrthei atom ksiar ka wan 
Tangjingkmen kein ha ka la tap; 

Ka jing-i-ieit ba ka, ka phong 
Bad nth Jingim basuk kynjai 
Kam khnium wat la ym lah pynhun 
Kumta mynsiem ka suk jai-jai. 

Ka Lyiur kam slem ba ka wan lap 
Lyer ka beh. Id wah nth sdang shlei 
Lyer, umsaw ka rat katba shem 
Kshaid ba sngewjrong ki sa sdang shlei; 
Kane ka par kaba triem tarn 
Ba mariang ka tlor ne ka bha 
Ba ka lyiur kam pep ban lyngshop 
Ha kane ka par iai kylla. 

Kumta Synrai ka wan thorn sted 
To tip hangne kumno ban rai 
Hangne ki ap i ’u soh ban kheit 
B ’la thung hi bad ban iai tyngkai, 

Ki bun ba Idteit i ‘u soh ba thiang 
Da kumwei pat kim kwah bujli, 

Ki don ba kheit i ’u soh bajew 
Ha la aiom ki la thong hi. 

Ka Hang fyndit ka wan ban tap 
Kumne kein jingkut ki aiom 
Jingkhriat ka ksam bad dkut mynsiem 
Ha man i-wei i-wei ka thorn; 

Kine ki dei ki Saw-Aiom 
U briew ban iaid un hap da nang 
To tip shisien kine kin kut 
Ha shuwa ne ha bakut ka dang. 

KA JINGJOP im JUNE ‘93 

Kane ka dei jingjop kaba nyngkong 
Ban phin jied la lynti ba phin iai-jam 
Na wah ki um ba-shngiam ban nang iai-tong 
Jingjop ban ieng sha man ki lad ki kam - 

Jingkhia ha phi kin sa nangiai- tyllun 
Kumta to iaid im ha lynti ba - beit 
Bad ruh wat mlien ban iaid da ki jingthlun 
Shaba pynwitynnai pynbrai ban peit 

Ka mluh bad ka rewngap wat nym ia-khleh 
Ka long ka bih ia ka jingkiew irat 
Jingjop, ka nam, burom na phi wat beh 
Lynti ban kiew shaphrang na phi wat kdat 

Shaduh kliar lum to kiew ha ban da lait 
Kat bym pat poi sha kliar wat nym shongthait. 

HAKlKTIUNONGTHAWKmEW 


Ha kti basbun eh u Nongthaw i ’u khiew 
Uba la shna pynwandur bha ia nga 
Shisha nga del tang kum ka dew-byrtha 
Ha dew byrtha jingim u la kyrsiew 

Katba um pat orpait u khiew khyndew 
Jingim remdor ka don hapoh jong nga 
Aiu nga la leh shuwa ka jingkut jong nga 
Shisien un sa pynpaw b ’u la kynshew 

Nga long u khiew khyndew uba kor-dor 
Ban ia nujor bad Id paila pyrthei 
Namar remdor tarn eh mynsiem jong nga 

Ngan shu dem ngon ha mon U-ba donbor 
Da ka jingiai- kohnguh kein ha u Blei 
Ba un sa kner ban shaw mynsiem jong nga. 


UKPAK1SURMYLLUN« 


U kpa, u khlieh ki sur myllmgphi long 
Phi la shahri la Ri da la ki a<g> 

Phi la kyntiew ia man ki shnong ki dong 
Ym don ba br§t ia ka baroh ba khnap 

Ki sap jong phi hano kin hiar pateng 
Ka mon u Blei hano un ai bynta 
Hano kan tuid ban ioh biang ki jingsneng 
Nga sngew jingsneng ngi la duna mynta 

Soso wat la phim don shuh ha pyrthei 
Pynban, matti dienjat phi la iehnoh, 

Ki sap jong phi habun ki la wan-shlei 
Ban sam sha Ri Jingsneng te ia baroh 

Lada mynsiem jong phi ka dang iai-sah 
I’u lq>a ki sur myllung ngan nym kynjah. 

K A POET RY 


Poetry ka lok ba jan Jong nga phi dei 
Jingim Jong nga baroh ba phi tip lut 
Nga sting ba dei ha phi nga Xathuh lut 
Kumta haba bakla to ‘rap ban tei 

Ma phi shisha ia nga ba btin lynti 
Dei tang ma phi ka lok ia nga babud 
La thiah la shong ryngkat phim Ju pynthud 
Tang ki Jingsneng kordor ba phi pyni 

Hangno ka lok hum phi shisha ngan shem 
la nga ba phi Ju kloi syrpud syrpai 
Kum kmie ia nga phi kdup ha la shadem 

Poetry dei tang ha phi shisha ka sem 
Ba nga rieh tngen bad ngam shem Jingkhuslai 
lai sneng iai ai Jingshlur ba ngan i'engskhem. 



[ 33 ] 

KISURBARIEH 15th Sent *96 

La nga Yohsngew khubor ba par ha nga 
Pynban kata ha nga phim lah kynjoh 
Kum Iyer ba beh nga sngew ka shu sawa 
lai jan ki sngi ia phi ban wan shawnoh 

Kam don lynti ia phi ban shem ia nga 
Ne nga don lad ia phi ban mih leit jngoh 
Kata kam dei ba ngam kwah kren ne phla 
Kam dei ka lad ban kiar na phi nga ioh 

Katba Igat-sngi ka sdang ban wan tyngshaih 
Shisha ka dei ka sur wan kren jong phi 
Pynban ka lad ka khang bhn toh pynshngain 
Bad ruh ka lad ban ai mynsiem ia phi 

Shi-K’tien la ngam ioh kren ngam 
sngewkhuslai 

Sha phi ngan ai mynsiem lyngba jingd’wai. 


[34J 

^A SYRNGIEW DIENGKSEH 


Ha trai diengkseh, pyrthei kam lah pynmt 
Ki ‘er iwbih suhsieng nangta nga dih, 

Ka ‘er pyrthei wat la ka wan ban beh 
Kam lah pyntroin ia ‘er ba sma iwbih. 

Hangta nga shem ia lynti ba nylla 
Da kaba wad da tih nga sa iohi, 

Te ‘er ‘teimon ‘er ‘teisi to iai beh 
To pyndap ia mynsiem ba ju thylli. 

Ka ‘er pyngngad ka beh ha khmat ki briew 
Ba dei hangta nga sngew ia sur bathiang 
Ki tnad bm pyiar ki iathikakia nga 
Kyfnta nga sngap bad nth kyntien nga sliang. 

Burom bpd hok kan dap kan her sawdong 
Lada ng /f im nga iaid kum jin^ikai. 

Ban palat nangta nga tip rigam lah rieh 
Na u Trai diengkseh sha nga ba u phai. 

Hapoh symgiew diatgkseh ngan rieh mynta 
Nga lait n ‘u slap n ‘u phria ia nga ba shoh- 
Bad na dak ba kah jingdum ia pyrthei 
Ba bad kite ngam kwah ban pyniasnoh 

Ko symgiew diengkseh ia nga to iai kdup 
Ba ngan nym phai sha lynti ba mynnin 
Kano ka lynti ngan iaid iai pyni 
Kat bym pat rangbah bha na kti to btin. 

Ha lynti jingaiei kan bud ka hok 
Nga ruh ngan long kum umpohliew ba sngur, 
Ki wah jaboh sha nga ngam shah ban tuid 
Pynban ban dih na nga ngan ai jynsur. 

Ha syrngiew diengkseh, ha syrngiew diengkseh 
Dei hangta nga suk dei hangta nga kmen, 
Ngan nym mih noh na syrngiew ka burom 
loh ka pyrthei ia nga ka pynmyllen. 




[36J 

NANGKIEWSHAPHRANG 24th Dec >96 

At ba sienjam ba kongsan tarn Jong phi 
Kan long da jingshlur jingskhem jingiaineh 
Ban kiew shaphrang la ka thong wat bujli 
Nangiai minot wat khnium ban ong ka eh 

Ei ban kot syrpud ei ban kot syrpai 
Haba mynsiem ka shlei da jingkynjah 
Na ling kim kot pynshngaih namar ki jngai 
Te to nang ban len lade katba lah 

Ai ba lawei ia phi kan iai pynshngaih 
Wat ai ban san u thied ka jingtlot-bor 
Burom ka ri ka ting phin sa tyngshaih 
Te to iengskhem Jingsmat wat pyn hiardor 

U Blei ia phi Jingstad un iai pyndap 
Un kner la kti ia phi un iai iarap. 

To sdang kyrsiew bad to nangiai-kyrsiew 
Da ka jingshlur jingsmatym jingkhawpud 
Phi don ka bhah ban bat ban lah kyntiew 
Ban rat diengkhong ki daw b ’u briew u ud 

Hadien ka jingdum wan ka step bashai 
Ka shat ka phymai ei ba lah ban kah 
Kum ka jingshai iai pashat khlem tyngkai 
Ban ia kyntiew bad kita kiba kwah 

Kat shaba kot la Jingshai to pashat 
Da Jingsngewrit kat ba don la i-sap 
Kam pher la hangno hano phi shah kdat 
Tangba kum symbai ha ki to iai hap 

Kat dangim wat nym im tang ialade 
la Jingbha ki ba bun ban pynsule 

V T IEW $ Q H AMIBEHOR 

17th JANUARY *97 


Ei ba tip ia ka mon ha maian Blei 
TiewAmirphor Jong nga mono ba dei 
Nga te marwei nga im ngan nym kynjah 
Ba mon Blei kam bakla lano ban phah. 

Phi long shisha u ‘tiew soh Amirphor 
la phi dang khang dang ap u Egjakor 
Ba ka por bad ka ia kam pat dei 
Nangta ia phi ban don ba lah sei. 

Hangta haba phi shong kam da kynjah 
Pynban u Blei jingiarap un sa phah 
Ban jop i 'u Egjakor ia phi b ’u ap 
Te mynsiem jong phi da jingkmen kan dap. 

Ka dor jong ka jingkmen ka ap ha nga 
Te tang ma phi ha nga ban nud wan phla 
Te ia nga shisha phin sa lah ithuh 
Ba nga dei hok jong phiym phi kwah tuh. 

Nga ngeit skhem ngan nym bakla ban ithuh 
Ngan sa iohi ha rang aiu phi iai phuh 
Kyrteng jong phi dei 'Tiew Soh Amirphor ’ 
U bym lip rang hynrei u bakordor 

Vu ‘tiew Amirphor na kper puri-blei 
la u ngan i-thuh na ki soh b ’un sei 
Te ia u hangta ngan sa kner ban kheit 
U ba-im ha lynti bahok ba-beit. 

Te ia nga phin kner ha la ki ksang kti 
Nga ruh ngan rieh ha kutshadem jongphi 
Bad dei hangta ngin iateh kajutang 
Bym lah bthat neyn don balah ban khang. 

Ka suk ka it ban pait 
Ka eh jingieid ban tlor 
Ka suk ban bet symbai 
Eh ban kheit khlem dei-por. 

U ‘tiew jingieid u phuh 
U “tiew jingieid u dei 
Ym kumba phuh ha Park 
Ba phuh ha la manvei 

Diengpynkiang la Id jur 
Jingieid te kan nym rich 
Jingieid shisha ka long 
La ha-paw ne ha-rieh 

Ki 'tien bunjait kin mih 
la ki pat kam pynmong 
Jingieid kim shah ban blad 
Ym lah ban pynshaiong. 

Ka lad bunsien ka khang 
Tang lait na lynti khim 
Shajuh kin Ha march 
Kin poi sha lynti rim 

Kariieh harieh ka skhem 
Sai-iong sai-lieh kam pher 
Jingieid ban ia tehsong 
Ki kular ba kim jler. 

Jingieid shisha kan tur 
Shisien ka lad kan plie 
la Id rai-eh rahdam 
Jingieid ban nym babe 

Wat la ki dei ban iam 
Ka pyrthei kam tharai 
Ha khmat ki briew kin rkhie 
Kum bym don jingkhuslai. 

Ka jingiaishah kan neh 
Ha la ka ’iing kin tei 
Jingieid ba kan nym mong 
Ban skhem ha la rympei. 

Ki diengpynkiang kin kut 
Jingieid ba iai shah slem 
Jingieid ruh ka khlem pjah 
Ka long paia iing ba skhem. 



[ 42 ] 

JINGSHAI KI MOMBATI 

A7 mombati laiphew ki rang 
Ba meh ba lip ha man ki shnong, 
WcU la katta kham niar ban shem 
Ban meh ryntih hajuh hasem. 

Ba dei shisha bym lah ban len 
Ban meh ryntih katno i-kmen, 

Ka bneng shisha bym lah mutdur 
Ban im syriem kumta shisur. 

Hynrei hangno iai lah ban shem 
Ki mombati bym ju khyllem. 

Bad ruh bym knieh jingshai kiwei 
Ha la ha iing ha la rympeL 

Ka mangkarong ka rong shi sngi 
Ki daw kongsan ka ia bishni, 

Ka spah bad burom la ka don 
la jingtylli ka pynkyllon, 

Ki mombati ba ryntih bha 
Ki dei ba^ia-tylli ha ka, 

Ban iai phymai ha la i sem 
Ban iai dap ryngkat i jingkmen, 

Jingdum hasem wat ai kan kah 
La dei sngi khraw ne sngi-kynjah, 
Kongsan tarn hasem ka dawa 
Jingshai ban meh shirta hangta. 

TANGJINGKHUBLEI 


Kumno ngan pynpaw jin^ngewnguh 
Naduh ba sdang ngam shym kyrduh 
Ka por la dei te ban iehnoh 
Tangjingkhublei te ia baroh. 

Ki jingsaitlah ha por khynnah 
Jingpyn-shitom I^lliang kim kah 
Hynrei kata ka long dawai 
Nonghikai ia nga ba la at. 

Ha lade ei-ei kim tyngkai 
Hynrei aiu nga pat ngan lah ai 
Ki la pynskhem ia ka metbah 
Nga ban niew ki thied ruh ngam lah 

Ka jingpyrshah Jong nga ia ki 
Hynrei ia nga kim shym bishni 
Katno ia Id nga la pynmong 
Hynrei ki tei ba ngan iohnong. 

Katno ruh ia Id nga khlem kheih 
Pynban ia nga kim peit hiewbein 
Katno sien palat nga ryngkoh 
Hynrei ia nga kim shym iehnoh. 

Ki kyntien ba hi ju pynpaw 
Nga pat ia ka nga Ju lynthaw 
Man la ka sngi nga iai bujli 
la nga pat ki iai btin na kti. 

Na Jinghikai ba nga la ioh 
Nga ai ha ki ka Jingiaroh 
Ngan nym lah ia baroh ban klet 
Ba Jingstad na nga kam lah phet. 

Ha pyntha kba ba ki la bet 
Hangta nga ioh ban shna la khet 
Ki simbneng nangta kim lah puh 
Te soh baih nga kheit pahuh. 

To map ia nga mynta baroh 
Mynshuwa ban ong ngam shym la ioh 
Mynta shisha nga la peiphang 
Jingstad baroh naphi nga nang. 

Khublei, khublei shi-hajar-nguh 
Da syep Jong phi ngan nym kyrduh 
Ban pynnied syep ngam lah shisha 
Khublei ia phi namar Jong nga. 

ERLANGTHARI 

Er Langthari balei ka beh ? 

Ki sla M khih hi sa kaweh- 
Kumta metbah u kwah iengskhem 
Bad um kwah ruh ba un khytlem. 

la u khynnah ne u rangbah 
Kumno ia ki ka pyn-matlah, 

Balei ha ki kawei ka shai 
Ban twad ban mad kaba la brai. 

Jingmaham wat la don ba ai 
Ka mon ka shong ha ki ban rai, 
Lada ma ki ki leh khein sting 
Kam don jingeh ia ki ban Miring. 

Ka Iyer bunsien ha ki ka beh 
Sa katno skhem hangtayn neh, 
Kyndit shisien kan sa rat 
I’u dieng bad ruh kin khein ki tnad. 

Burom bad nam u dieng khlaih bor 
La shah thlieh noh bad die tad- dor 
Wat la u phong ka nam b 'la ioh 
Kata sulti kan sdangjah noh. 

Haei kein ka burom kan dem, 

Lada h ‘u khlieh ka khlawym shem 
Kumno uta un lah kyntiew 
Khamtam burom ki dieng syntiew. 

Pyrthei shisha ka long baiar 
Ka khubor ruh ka kloi ban par 
Shaphang jingjot Jong ka mariang 
Jingtroin Jong u ka kloi saphriang. 

Shisha kane ka pynthame 
Hadien kata ka pynbabe, 

Kumta ha por kyndit bynriew 
Baroh ia ka ki ong ka sniew. 

Kumta to kiar naduh ba sdang 
Sha ka wat Jan sha ka wat shang, 
Wei ba ia ka la sdang ban twad 
la ka phin khot ia ka phin wad 

To ai ba mon ba Jwat kan long 
Shajan Jong ka ban nym leit shong, 
loh ka beh ka 'er-langthari 
Tang katta la sdang kut ki sngi. 

KIJINGDAWA 

Baroh ki briew ki im hangne 
Ki kam ki lad ban ia bate: 

Hangno ki wad la ka lawei, 
la la jingim hangta ban iei. 

Kam don ka shnongjong ka jingsuk 
I '?/ ba riewspah ne uba duk, 

Baroh ki hap ha jingtynjuh 
Marwei ngam lah te ban sngewthuh. 

Mano ba ioh ban kheit i ‘u soh 
Khlem bet symbai halor ka sboh, 
Mano ba lah ban kiew shaphrang 
Na ki mawjam te khlem ryngkang, 

Kumno un paw symbai h la bet 
Lada khlem sumar da bor met; 
Jingim babha ruh kan lyngkar 
Lada ia lade khlem synshar. 

Jingim ka dei ka jingdawa, 
la bor pyrkhat ka pynkylla, 

Te kumno keinyn lah ban tei 
Lada hap ha ki jing shyrkhei. 

Ki Jingdawa ki bun syrtap 
Hynrei daeiyn lah pyndap 
la Jingdawa dei ban da thew 
Ban lait na kti kaha shu kdew. 




Ngam ju mutdur ngam ju pyrkhat 
Bern don long iing bym nang bym stad, 
la la Id khun ban shu iehnoh 
Ha mon jong H ba kin lehroh. 

Khynnah Id long kum u jingthung 
Ban ioh sngi, Iyer; um ban dup plung - 
Artad ruh de ban thiew i ’u niut 
Ban lah ban san ba kin nym thud. 

Ynda kum jingthung Id sdang san 
Hap khyllad Jingsniew sha ki bajan- 
Kum ‘tiew ban phuh itynnad bha 
Ha Jinglong ba i hun shisha 

Khynnah kiba sdang ‘tap stai 
Ki dei Id bym ioh Jinghikai; 

Ne don hangne hangtai, wei. ar 
Kiba Jied hi ban iaid lyngkar. 

Ki don ki jait iing ki Jait sem 
La h ’u rit ne khraw ngi Ju shem; 
la la ki khun kim nang ban bsa 
Da ’tien ieid 'tienseng nylla. 

Ki ai ka mon ha ki ban jied 
Ban hun jingkwah bakhrcnv ne rit; 
Ki mut kata dei kabu jingieid 
Ba ki ai ia la khun ba dang biej. 

Kumta ki san hapdeng ki niut 
Sa mih ki rang ki thei khlem kut - 
Ban pynphriangjingsniew sha ktwei 
Sa nangkiew jingsniew ha pyrthei. 

Pyrthei ka taisnoh h ‘u juh metbneng 
Kan nym kylla pateng pateng; 
Jingsniew ha pyrthei ka buhai 
Dei ba ka phriang na khun huspau 

KA SHAP lEID RI 

Tylli kum ha la ka rympei 
la la ka Ri ale ngin tei. 

La sngew bym lah la-rit ne khraw 
Ha la ka Ri wat shah tehmraw. 

To ngin peit bha da la ki khmat 
Kumno ban lah ban kiew i-rat, 
Naduh nasor sha nongkyndong 
Baroh ba dei ka Ri lajong. 

Ka Ri ka pan na nga na phi 
Ban im ha ka da jingtylli, 

Ki Jing- kynad baroh ngin khang 
Ba ki pynmih i *u soh ba kthang. 

Baroh baieid ia lade hi 
Mano pat bym ieid la ka Ri, 
la Ri ban ieid ha ngi ka mon 
Wat la ngi ong ka Ri ngi don. 

Ka shop ieid Ri kumno ngin shon 
Ba ki jingsniew kin dup kyllon, 

Ba ngin ieng ha khmat ka sakhi 
Ka shap jingieid ia la ka Ri. 

la la ka shap jingieid ngin thew 
Kan nangdap ne kan nang-iai-khrew, 
Mynta ia Jingtylli ka dang dawa 
Na khun ka Ri ba shong ha ka. 

U TIEW LILI K1 SAM1.A 

U 'tiew lili balieh ka rang, 

Ki ong u phuh ka rang nylla; 

Ha la ka rang ha jingi-phuh, 

Ha jingi-khuid bad lieh sada. 

Nga puson ia uta u ‘tiew 
Shen-shen ka shai kdar-kdar ha nga; 
Ka rang j ong u ngan pynsyriem 
Bad jinglong sotti ki samla. 

Haba ngi iaid sharum shaneng 
Kum ki samla ngi kwah ban kmen; 
Hynrei kawei dei ban kynmaw 
la jinglong khuid nym pynmyllen. 

Ka Jingsngewbha ka dei ka daw 
Ba ha Jingshai ka lah ban kah; 

Bym poi pyrkhat kan sa pyntlor 
Wat haba ym shym iaid matlah. 

Ngi tip ba tang shisien ngin shem 
I’u 'tiew baphuh ha lade hi, 

Un tlor na la ka Jong ka mon 
Haba bakla ne la mon hi. 

Jingdum kumta wat shah kan kah 
Haba ngi tip dang dei ban shai 
Lehse kan shai pat sa bunsien 
Hangta ki briew kin ong riewkai. 

Dei shisha tang ki ’tiew bunrong 
La ha jingkut aiom ki tlor 
Ba dang lah pat ban bet symbai 
Ynda wanphai kata ka par 

Hynrei i ’u syntiew bym Ju shem 
To ri to kdup sumar kyndong, 

Ka long-ryn-ieng ban nym budnam 
Shabar ka ri ne ha la shnong. 

U 'tiew lili shisien u phuh 
Ha jingsngur jingkhuid ba u paw: 
U’tiew remdor bym ioh ban thied 
Hynrei shisien un sa pam- daw. 

K1 MADAN THMA 


Ka thma u briew ka dei lynter lynti 
Ka mat katba dangim man la Aa sngi, 

Don artylli Hta ki madan thma 
Hapoh la mynsiem bad ka bor pyrkhat 
Ban rai ia jingim bajop ne barem. 

Ka thma ba sdang ha jingmut ki khynnah 
Ka jingjaituh pyrshah ia Jinglongsmat 
Ka jingkyntait pyrshah ia jingkohnguh 
Ka jingsaitlah pyrshah ia jingngeitsneng 
Ka jingrunar pyrshah ia jingtipsngi 
Ki jingsniew ki ieng pyrshah ia jingbha. 

Ka thma ba sdang ha mynsiem Id khynnah 
Ka jingbitar shla pyrshah ia jingjemnud 
Ka jingsarong pyrshah ia jingsngewrit 
Jingkhawpud ka ieng pyrshah ia jingshlur 

Ka thma ba sdang ha jingmut Id samla 
Jingphohsniew da peit ia bym long shisha 
Ki sngew kum patsha katba khlem hima 
Kumta ka thma ka Jur bha kein ha ngi 
Ban pynurlong tang ha jingpyrkhat hajngi 

Ka thma hapoh mynsiem Jong Id samla 
Ka doh bad mynsiem ki don lajingtlot 
Haba mynsiem ka tlot ka swai ka mut ~ 

Ka doh ka ieng j^rshah ia ka mynsiem. 

Ki samla sha ka thma jinglong rangbah 
Ka dei ka shlem saindur ia ka rympei, 

Ka dei par thma ban rai ia ka lashai 
Dei hangne sa nang mih shuh ki shipai, 

Ha kajuh ka par hap pyndap kba, khaw 
Hap hikai la ki khun ban bat waitlam 
Bad ruh ban tei mynsiem tip-Briew tip-Blei, 
Te thma pyrkhat kam pher shuh na mynsiem, 
Kine ar dei ban laid ryngkat ryngkat 
Ban da na thma shyrkhei ha la rympei. 

Ka thma kam kut ha Id tymmen ne kro 
Ka kut ynda Jingiap ka wan jban rang, 

Ka madan thma ki tymmen kham bunsien 
Ka jur biang ha jingpyrkhat ne mynsiem. 

Ba bun ki phai sha la ka juk ba rim 
Kim iohi ia jingbha hangno ka kiew 
Ba ki ong por jong ki dei sotti juk. 

Kine ki dei tang khyndiat na ki thma 
Ba nga shem ha Jingpeit Jingit Jong nga, 
Lada ia kine pat phim lah mynjur 
Kam pher hynrei to tip ba thma ka Jur, 

Ha man la uwei pa uwei u briew 
Kam kut kan nang hiar sha pateng bynriew, 
Ka thma na ka pateng sha kawei pat 
Ka nangbun ha mynsiem ne Jingpyrkhat, 

Ka Jingjop ne Jingrem Jong ki briew 
Dei rai pyrkhat, puson mynsiem Jylliew. 



KI SURI KUP SNIEH LANfiRROT 


Ha pyntha phlang kynjai ki dap 
Ki bam i 'u phlang bani hangta; 

Ki suri ruh ki iai ap thap 
Ban ioh bam kynjai kum kita. 

Ki Suri ne ki Myrsiang khlaw 
Ki eh ban ioh kup snieh langbrot: 
Ki briew lada ki long riew khlaw 
Ka Jaitbynriew sumar kan jot. 

Ynda la kup ka snieh langbrot 
Ban shong ha sem ym don jingeh - 
Ki kam ki lad ym don jingtlot 
la ki na sem ym lah ban beh. 

la snieh langbrot balei phi ai - 
Hato ki ioh da ba byrthen ? 

Ne langbrot phim shym iohi jngai 
Ba hasem kin sa ioh rieh tngen. 

Ki Suri hi kim shym patar 
Ban ioh phong da ka snieh langbrot; 
Ki shu bet d ‘u symbai khaw snar 
I’u khaw khasi ki ioh ban ot. 

Langbrot kim kdang tang d’u khaw snat 
Ka pynthor kba pat la duna, 

Sa sdang i-thuh ia jingjynjar 
La khun la ksiew daei yn bsa. 

Ka snieh langbrot ba ki la kup 
Ka la dambit ha ka sniehdoh; 

Sa ia babun ia ki wat kdup 
Kim don la hok hangta ban ioh. 

Langbrot ki dei ban peit mat kdar, 

Ba bun kiwei ruh ki kwah ioh - 

Ban plie ka lad ia ki patar 

Ban khap i ’u shniuh ruh wat pynioh. 

KA WAHDUID 

Haba iaidkai sharud ki wah 
Jingmut Jong nga kum um ka pjah, 
Nga tang shu jngai noh pat nangta 
Jingmut ki thnam kim ju thanda. 

Te nga iai wad kylleng ban shem 
Wahduid nangno i sdang ka ktem, 
Jingtuid suki Jong ka nga peit 
Ngam lap Jingkut shano ka leit. 

Shisien ruh te ngam pat Ju lap 
Ba kan kyrhuh ba shoh u slap, 
Jingim shisur tang ha lade 
Ka rwai ka siaw katba dang kie. 

Haba marwei nga iai mutdur 
Ka tuid JaiJai bad iaid shisur 
Haba nga peit bha pat ia ka 
Ka tuid artad ka shad sngewbha. 

Nga sngap sngewtngen ba ka kynud 
Raieh raidam kam Ju Jynthud, 
Kumno ka kun lata baroh 
Tang ka wah Jingluilui ka ioh. 

Kiei Jingthaw ba longjai jai 
Nga la iai wad la sdang ban btai, 

Lait na ita i wah barit 
La ha ka khriat nehaka shit. 

Nga Ju mutdur ju puson sah, 

Shajan sha ka da nga ioh sah; 

Ngan kjit na ka symboh jingkmen 
Hajan Jong ka ngan ioh rich tngen. 

Ko wah batuid ia nga hikai 
Ban im ban iaid kum phi jai Jai, 

Man ki aiom ngan tuid khlem thud 
Ngan phong ki khor ki khriam Jemnud. 

fVat la na pha shisha nga Jngai 
Nga im ha sor ha ri Jingshai, 

Pynban da lah sngew ban iehnoh 
Ban ioh shongjan ia pha ban Jngoh. 

LA I PHNGIAT JINGBAKLA 


Ko lok baieid la ha nga ne ha phi 
Via i phngiat jingbakla ngim kham iohi, 

Ngi syriem kum shymprong kynriah da dien 
Ngi kloi ban kdew kti ia kiwei bunsien. 

Ei bym len, ei bym thok bad bym shukor 
Ban da rapjot ban lait n ’la jinghiar dor, 

Ban phaidien sha la i phngiat jingbakla 
Ha jinglong briew kam da kham pynsngewbha. 

Don bun ki briew ha kane ka lynti, 

Kiba nang tang ia kiwei ban kdew kti. 
Bunsien ia lade ngi da put turoi 
Ka nam ka burom ban ioh khwan myntoi. 
Kine kein ki tih Hew lep ia kiwei 
Pynban ki hap hi ha ita i thwei, 

Katno ka long ka jing-i-triem ban peit 
Ha kaba kut ba ki ioh kein ban kheit, 

Ba ka hok bunsien ka ju ieng rasong 
Ki briew da kumwei pat kim lah ban ong. 

Ki briew ba i ia jingbakla kiwei 
Da ki kwah tip ki pat ki ieng haei, 

Ki phai sha lade tang da Jingsngewrit 
Ktanta ialiuie nih ki sdang ban it, 

Ki jingbakla kin nym ioh man khraw 
Ba ia Jingbakla ki sdang ban iai-law, 

Kat dangim ym lah lait na jingbakla 
Hynrei kin nym shah teh ne man kynsha, 

Te ki briew babun kin iahap jingmut 
Ba kynjri jingjashun ki lah pyndkut. 

Ki briew ki long ba stad bad ba shemphang 
Shisha na jingbakla ban kiar ngi nang, 
Bunsien bad ka wat la ngi kum ia tur 
Te wat la ngi kum jynthud ngin nym ur. 




